বগুড়া সংবাদ ডট কম :অদ্য ১৮ই সেপ্টেম্বর ২০১৭ইং সোমবার দুপুর ১২ টায় “আমরা কৃষকের সন্তান” (অ-দলীয় জাতীয় সংগঠন) এর পক্ষ থেকে বগুড়ার সাতমাথায় ‘জনতার ক্ষোভ’ শীর্ষক এক সমাবেশ অনুষ্ঠিত হয়। মীয়ানমারের জান্তা সরকার কর্তৃক আরাকান জনগোষ্ঠির উপর যে গণ হত্যা তার তীব্র নিন্দা, প্রতিবাদ ও প্রয়োজনে আরাকান জনগোষ্ঠিকে ট্রেনিং দিয়ে, তাদের সাথে একাত্ব হয়ে তাদের অধিকার প্রতিষ্ঠার বিষয়ে অঙ্গিকার করা হয়। সেই সঙ্গে পর-পর দুই বার মায়ানমার কর্তৃক বাংলাদেশের আকাশ সীমানা লঙ্ঘন করায় মায়ানমার সরকারকে হুশিয়ারী প্রদান করা হয়। সেই সঙ্গে বগুড়ায় অটো-রিক্সা, সিএনজি সহ বগুড়ার রাস্তায় সকল প্রকার চাঁদাবাজি, সন্ত্রাস, দখলদারীত্ব স্থায়ী ভাবে নির্মূল করার জন্য “আমরা কৃষকের সন্তান” এর পক্ষ থেকে শপথ গ্রহণ করে বগুড়ার জনগনকে এই আন্দোলনে সঙ্গে থাকার জন্য উদাত্ত আহ্বান জানিয়ে বক্তব্য রাখেন, আমরা কৃষকের সন্তান এর কেন্দ্রীয় আহ্বায়ক জননেতা জনাব আলহা¡জ ইমারত আলী, কেন্দ্রীয় প্রধান সমন্বয়কারী রেজাউল বারি দিপন, সংগঠনের জেলা উপদেষ্ঠা জনাব আশরাফ আলী, জেলা যুগ্ম আহ্বায়ক মমিনুল ইসলাম ডলার, শহর কমিটির আহ্বায়ক সামিউল ইসলাম সোয়েব, যুগ্ম আহ্বায়ক সিয়াম হোসেন প্রীয়, জেলা কমিটির সদস্য সাগর, আব্দুর রহিম, মাছুদুর রহমান, শফিকুল, সিদ্দিক, সাইদুল, জহুরুল, রতন, দুলু, রবিউল, শামীম, আজিজুল প্রমুখ।